cyanic-selkie/wikianc huggingface dataset:
కట్టుంగ
సమాచార, రవాణా సౌకర్యాలు
ప్రైవేటు బస్సు సౌకర్యం గ్రామానికి 5 కి.మీ. లోపు దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది.
గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి.
రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి.
ఉత్పత్తి
కత్తుంగలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, అరటి, కొబ్బరి
మూలాలు
వర్గం:కోనసీమ
ఎండాడ
ఎండాడ, విశాఖపట్నం, మధురవాడ రహదారిపై ఉన్న ఒక పొరుగు ప్రాంతం.
గురించి
ఎండాడ చాలా వేగంగా అభివృద్ధి చెందింది.ఇది రియల్ ఎస్టేట్ వ్యాపారులకు చాలా అనువైన పరిస్థితులు కలిగిన ప్రాంతం.
వెలుపలి లంకెలు
వర్గం:విశాఖపట్నంలోని ప్రాంతాలు
రామ్ తేరీ గంగా మైలీ
రామ్ తేరి గంగా మైలీ (ఆంగ్లం: Ram Teri Ganga Maili) 1985లో విడుదలైన భారతీయ చలనచిత్రం. ఇది హిందీ భాషలో వచ్చిన రాజ్ కపూర్ దర్శకత్వం వహించిన రొమాంటిక్ డ్రామా చిత్రం. ఈ చిత్రంలో మందాకిని, రాజీవ్ కపూర్ ప్రధాన పాత్రలు పోషించారు. ఈ చిత్ర సంగీత దర్శకుడు రవీంద్ర జైన్ ఫిల్మ్‌ఫేర్ అవార్డును అందుకున్నారు.
వివాదం
రామ్ తేరీ గంగా మైలీ (హిందీ: राम तेरी गंगा मैली)కి తెలుగులో అర్థం 'రామ్, నీ గంగా కళంకితమైంది'. హీరోయిన్ మందాకిని పారదర్శకమైన చీరలో తల్లిపాలు పట్టడం, స్నానం చేయడం వంటి బోల్డ్ సన్నివేశాల కారణంగా ఈ చిత్రం వివాదాన్ని సృష్టించింది. దీనికి సంప్రదాయవాద భారతీయ ఫిల్మ్ సర్టిఫికేషన్ ఇవ్వడానికి బోర్డు అనుమతించలేదు. మొదటిలో U (యూనివర్సల్) వయస్సు రేటింగ్‌ను ఇచ్చినా తరువాత U/Aకి సవరించబడింది. కపూర్ దర్శకత్వం వహించిన చివరి చిత్రం ఇది.
రామ్ తేరీ గంగా మైలీ భారతీయ సినిమా 'ఆల్-టైమ్ బ్లాక్ బస్టర్స్' జాబితాలో చేర్చబడింది. ఇది ముంబై లో డైమండ్ జూబ్లీ, ఇతర ప్రధాన నగరాల్లో గోల్డెన్ జూబ్లీగా ధృవీకరించబడింది. ఈ చిత్రం సంవత్సరంలో అత్యధిక వసూళ్లు సాధించిన చిత్రంగా నిలిచింది. క్రాంతి (1981), మైనే ప్యార్ కియా (1989)తో పాటు 1980లలో అత్యధిక వసూళ్లు సాధించిన చిత్రాలలో ఇది కూడా ఒకటి.
అవార్డులు
33వ ఫిల్మ్‌ఫేర్ అవార్డులు
గెలిచినవి:
ఉత్తమ చిత్రం - రణధీర్ కపూర్
ఉత్తమ సంగీత దర్శకుడు - రవీంద్ర జైన్
ఉత్తమ కళా దర్శకత్వం - సురేష్ జె. సావంత్
నామినేట్ చేయబడినవి:
ఉత్తమ నటి - మందాకిని
ఉత్తమ సహాయ నటుడు - సయీద్ జాఫ్రీ
ఉత్తమ గీత రచయిత - హస్రత్ జైపురి
ఉత్తమ నేపథ్య గాయకుడు - సురేష్ వాడ్కర్
ఉత్తమ కథ - రాజ్ కపూర్
మూలాలు
వర్గం:హిందీ-భాషా చలనచిత్రాలు వర్గం:రాజ్ కపూర్ దర్శకత్వం వహించిన చలనచిత్రాలు వర్గం:భారతీయ సినిమాలు
జంట పదాలు
తెలుగు భాషలో జంటపదాలు అనేకం ఉన్నయి. ఇవి కొన్ని ద్వంద్వ సమాసములు. ఇల్లు వాకిలి, కట్టు బొట్టు, తోడు నీడ, పని పాట మొదలైనవి. ఇవి శుద్ధంగా ద్వంద్వ సమాసాలు అనడం కన్నా జంటపదాలు గానే పలుకుబడిలో ఉన్నాయి. ఎందుకంటే ఈ తెలుగు పదాలు సాధారణంగా వ్యప్తంగాకంటే సమస్తంగా ప్రయోగించటం విశేషం. తెలుగువాళ్ళు వీటిని జంటపదాలుగానే వాడతారు.
విభజన
ఈ జంట పదాలలో కొన్నిటిలో, రెండోపదం కూడా మొదటి పదం యొక్క అర్థాన్నే ఇస్తూ మొదటి పదానికి వత్తాసుగా అంటే ఊతగా నిలబడుతుంది. సిగ్గు సెరము, ముసిలె మొతకన, బిడ్డ పాప మొదలైనవి. ఇవి జంటపదాలలో భాగమే. అందువల్లనే జంటపదాలను ద్వంద్వ సమాసాలనుంచి వేరు చేసి చెప్పడం జరుగుతుంది.
జంటపదాలలో ముఖ్యంగా రెండోపదం యొక్క అర్ధం కాలక్రమంలో మరుగున పడిపోతున్నది. వాటి సహజ స్వభావం తెలియక, వ్యుత్పత్తి బోధపడక, అర్ధసామ్యం గుర్తురాక ఊతపదాలు చాలాభాగం వ్యర్ధంగా ఉపయోగించబడుతున్నది.
వి. మురళీధరన్
వెల్లంవెల్లి మురళీధరన్‌ కేరళ రాష్ట్రానికి చెందిన రాజకీయ నాయకుడు. ఆయన 30 మే 2019 నుండి ప్రధాని నరేంద్ర మోదీ కేబినెట్‌లో కేంద్ర విదేశాంగశాఖ, పార్లమెంటరీ వ్యవహారాల శాఖ సహాయమంత్రిగా ఉన్నాడు. వెల్లంవెల్లి మురళీధరన్‌ 2018 నవంబర్ నుండి భారతీయ జనతా పార్టీ ఆంధ్రప్రదేశ్‌ రాష్ట్ర వ్యవహారాల ఇన్‌చార్జిగా, 12 జూన్‌ 2019 నుండి రాజ్యసభలో ప్రభుత్వ డిప్యూటీ ఛీఫ్‌ విప్‌గా ఉన్నాడు.
మూలాలు
వర్గం:భారతీయ జనతా పార్టీ రాజకీయ నాయకులు వర్గం:1958 జననాలు
అక్షయ్ కుమార్
అక్షయ్ కుమార్ (జననం 9 సెప్టెంబరు 1967), ప్రముఖ బాలీవుడ్ నటుడు, నిర్మాత, మార్షల్ కళాకారుడు. అక్షయ్ అసలు పేరు రాజీవ్ హరి ఓం భాటియా. కెనడా ప్రవాస భారతీయుడైన  ఆయన దాదాపు 100 హిందీ సినిమాల్లో నటించారు. రెండుసార్లు ఫిలింఫేర్ పురస్కారం అందుకున్న అక్షయ్ చాలా సినిమాలకు నామినేషన్లు పొందారు. 1990ల్లో కెరీర్ మొదట్లో ఎక్కువగా యాక్షన్ చిత్రాల్లో నటించారు ఆయన. వక్త్ హమారా హై (1993), మోహ్రా (1994), ఎలాన్ (1994), సుహాగ్ (1994), సపూట్ (1996), జాన్వర్ (1999) వంటి సినిమాలతో ప్రసిద్ధమయ్యారు అక్షయ్.
ఆ తరువాత డ్రామా, రొమాంటిక్, హాస్యభరిత చిత్రాలలో కూడా నటించి, మెప్పించారు అక్షయ్. యే దిల్లగీ (1994), ధడ్కన్ (2000), అందాజ్ (2003), నమస్తే లండన్ (2007), వక్త్:ది రేస్ ఎగైనెస్ట్ టైమ్ (2005), హీరా ఫేరీ (2000), ముఝ్సే షాదీ కరోగీ (2004), గరం మసాలా (2005), భాగమ్ బాగ్ (2006), భూల్ భులయ్యా (2007), సింగ్ ఈజ్ కింగ్ (2008) వంటి అన్ని రకాల జోనర్లలోనూ సినిమాలు చేశారు. 2007లో 3 వరుస బ్లాక్ బస్టర్ సినిమాల్లో నటించారు అక్షయ్. 2009 నుంచి 2011 వరకు సరైన హిట్ లేదు ఆయనకు. ఆ తరువాత ఆయన నటించిన హౌస్ ఫుల్ 2 (2012), రౌడీ రాథోడ్ (2012) సినిమాలతో 1 బిలియన్ వసూళ్ళు సాధించారు ఆయన. ఓ మై గాడ్ (2012), స్పెషల్ 26 (2013), హాలిడే (2014), గబ్బర్ ఈస్ బ్యాక్ (2015), ఎయిర్ లిఫ్ట్ (2016) వంటి సినిమాలతో మంచి వసూళ్ళే కాక, విమర్శకుల ప్రశంసలు కూడా పొందారు. ఫిబ్రవరి 2013న అప్పటివరకు విడుదలైన అక్షయ్ సినిమాల వసూళ్ళు మొత్తం కలిపి 20 బిలియన్ రూపాయలు అయ్యాయని మీడియా ప్రకటించింది. ఈ ఘనత సాధించిన మొదటి బాలీవుడ్ నటుడు ఆయనే కావడం విశేషం. భారత్ బాక్స్ ఆఫీస్ బాలీవుడ్ చరిత్రలోనే అత్యంత విజయవంతమైన నటునిగా పేర్కొంది.
నటనే కాక, అక్షయ్ కు స్టంట్ పర్ఫార్మెన్స్ లలో కూడా మంచి ప్రవేశం ఉంది. ఆయన చాలా సినిమాల్లో ఎన్నో ప్రమాదకరమైన స్టంట్లను చేశారు. అక్షయ్ ను భారతీయ జాకీచాన్ అంటుంటారు అభిమానులు. 2008లో ఫియర్ ఫాక్టర్-ఖత్రోం కే ఖిలాడీ అనే షోకు వ్యాఖ్యాతగా కూడా వ్యవహరించారు. ఆ తరువాతి సంవత్సరం హరి ఓం ఎంటర్టైన్మెంట్ సంస్థను స్థాపించారు ఆయన. భారత చలనచిత్రాల్లో ఆయన కృషికి గుర్తింపుగా విండ్సర్ విశ్వవిద్యాలయం లాలో గౌరవ డాక్టరేట్ ఇచ్చింది. ఆ తరువాత సంవత్సరం భారత ప్రభుత్వం పద్మశ్రీ పురస్కారంతో ఆయనను గౌరవించింది. 2011లో ఆసియా పురస్కారాలు ఆయనను సత్కరించింది. 2012లో గ్రేజింగ్ గోట్ పిక్చర్స్ పేరుతో మరో నిర్మాణ సంస్థను ప్రారంభించారు అక్షయ్. 2014లో డేర్ 2 డాన్స్ అనే టివి షోను ప్రారంభించారు ఆయన. ప్రపంచ కబడ్డీ లీగ్ లో ఖల్సా వారియర్స్ టీంను  గెలుచుకున్నారు అక్షయ్. 2015లో ఫోర్బ్స్ ప్రపంచ అతిఎక్కువ రెమ్యునరేషన్ తీసుకునే నటుల జాబితాలో 9వ స్థానంలో అక్షయ్ ను పేర్కొంది.
తొలినాళ్ళ జీవితం, నేపథ్యం
సెప్టెంబరు 9 1967న పంజాబ్ లోని అమృత్ సర్ లో పంజాబీ హిందూ కుటుంబంలో హరి ఓం భాటియా, అరుణా భాటియా దంపతులకు జన్మించారు. ఆయన తండ్రి హరి ఓం సైన్యంలో అధికారి. చిన్నప్పట్నుంచీ నృత్యంపై ఆసక్తి ఎక్కువ ఉన్న అక్షయ్ స్టేజ్ పెర్ఫార్మెన్స్ లు ఇచ్చేవారు. ఆయన చిన్నతనం మొదట్లో ఢిల్లీ లోని చాందినీ చౌక్ లో గడిపారు. ఆ తరువాత   ముంబైలో పంజాబీలు ఎక్కువగా ఉండే కోలివాడా ప్రాంతంలో ఉండేవారు. డాన్ బొసొకొ స్కూల్ లోనూ, గురు నానక ఖల్సా  కళాశాలలోనూ చదువుకున్నారు ఆయన. మొదటి సంవత్సరం చదివిన ఆయన మధ్యలోనే ఆపేసి బ్యాంకాక్ కు మార్షల్ విద్యలు నేర్చుకునేందుకు వెళ్ళిపోయారు. అక్షయ్ కు చెల్లెలు అల్కా భాటియా కూడా  ఉన్నారు. పెద్దయ్యాకా ఏమవుతావని అడిగిన తండ్రికి తాను నటుణ్ణి  అవుతానని చెప్పారట చిన్నారి అక్షయ్.
References
<div class="reflist columns references-column-width" style="-moz-column-width: 30em; -webkit-column-width: 30em; column-width: 30em; list-style-type: decimal;">
వర్గం:1967 జననాలు వర్గం:జీవిస్తున్న ప్రజలు వర్గం:పద్మశ్రీ పురస్కార గ్రహీతలు
ఖంగరాటు
ఖంగరాట్లు భారతదేశంలో సూర్యవంశ రాజపుత్ర వంశస్థాపకులు.
ప్రారంభం
1503 జనవరి 17 నుండ 1527 నవంబరు 4 వరకు రాజా మొదటి పృథ్వీరాజు సింగు కచవా రాజవంశం రాజధాని అమెరు నుండి పరిపాలించాడు. తరువాత ఇది జైపూరుకు తరలించబడింది. ఆయన వివిధ వంశాలకు చెందిన 9 మంది మహిళలను వివాహం చేసుకున్నాడు. మొత్తం 18 మంది కుమారులు, ముగ్గురు కుమార్తెలను కలిగి ఉన్నాడు. ఖానువా యుద్ధంలో శిశోడియా (గెహ్లోటు) రాజ్యం మేవారుకు చెందిన తన మామగారైన మహారాణా రాణా సంగకు మద్దతు ఇవ్వడం ద్వారా పృథ్వీరాజు కచ్చావా చరిత్రలో తనదైన ముద్ర వేశారు. 1527 లో జరిగిన ఈ యుద్ధంలో రాజపుత్ర సమాఖ్యను బాబరు ఓడించాడు. మొఘలు సామ్రాజ్యం స్థాపనకు దారితీసిన మూడు ముఖ్యమైన యుద్ధాలలో ఇది రెండవది. పృథ్వీ రాజు తన కుటుంబాన్ని అమరు లోని బారా కోత్రిసు (ప్రముఖుల గృహాలు) నిర్వహించడం ద్వారా తన రాజ్యాన్ని బలపరిచాడు. ఈ భవనాలు కచవా వంశానికి చెందిన 12 పితృస్వామ్య శాఖలు, జైపూరు అత్యున్నత కులీనులను రూపొందిస్తాయి. పృధ్విరాజు కుమారులలో ఆరవవాడు జగమలు డిగ్గి భూభాగం మీద ఆధిపత్యం ఇవ్వబడింది. సైనిక కళలలో కూడా నైపుణ్యం సాధించినప్పటికీ జగ్మలు వైనే పాట, సాహసకృత్యాలకు గొప్ప ప్రేమికుడిగా ఖ్యాతిని సంపాదించాడు. ఆయన తాత్కాలికంగా అమరుకోట (ఇప్పుడు సింధులోని ఉమరుకోట) లో స్థిరపడ్డాడు. అక్కడ ఆయన సోధి యువరాణి నేతా కున్వారిని వివాహం చేసుకున్నాడు. ఆయనకు ఐదుగురు కుమారులు ఉన్నారు. జగ్మలు తన సాహసకృత్యాలను కొనసాగించగా పిల్లలను వారి తల్లి, తల్లి తరఫు తాత పహరు సింగు పెంచారు. జగ్మలు తన నుండి 1549 లో మరణించే వరకు కచవా మాతృభూమికి దూరంగా ఉన్నాడు.
ఖంగరు
జగ్మలు మరణం తరువాత ఖంగరు సింగ్జీ తన తండ్రి చేసిన తప్పులకు ప్రతీకారం తీర్చుకోవడానికి చొరవ తీసుకున్నాడు. అంబరు రాజ్యంలోని వారి నిజమైన భూములతో తన కుటుంబాన్ని తిరిగి అనుసంధానించే చర్యను ప్రారంభించాడు. వారు సంభారు ప్రాంతానికి అవతలి వైపుకు వెళ్ళినసమయంలో వారు బోరాజ, జాబ్నర్ల భూమిని స్వాధీనం చేసుకుని పరిష్కరించని కుటుంబ పోరు రూపంలో వారి మొదటి ఘర్షణను ఎదుర్కొన్నారు. 1554 లో జరిగిన ఈ యుద్ధంలో ఖంగరు గెలిచినప్పటికీ ఆయన పోరాటంలో తన చిన్న సోదరుడు సారంగు డియోను కోల్పోయాడు. ఆయన ఙపకార్ధం సారంగు అని పిలువబడే మర్రి చెట్టు ఇప్పటికీ అక్కడికక్కడే ఉంది. 1555 లో ఖంగరు కల్కాను స్వాధీనం చేసుకున్నాడు. కొంతకాలం తర్వాత ఈ ప్రాంతం చివరి బలమైన కోట అయిన జాబ్నరును స్వాధీనం చేసుకోవడానికి ముందుకు కదిలాడు. యుద్ధభూమిలో ఆయన బలం బారా కోత్రిసులో ఆయన ప్రధాన వారసత్వం కారణంగా ఖాంగరు తన కుటుంబంలో గణించతగిన సైనికశక్తిగా పరిగణించబడ్డాడు.
1527 లో తన తాత రాజా పృధ్విరాజు మరణంతో ప్రారంభమైన అంబరు పాలన కోసం ఒక అధికార పోరాటంగా మారింది. పృధ్విరాజు తన రెండవ కొడుకు పురాణమలును తన వారసుడిగా పేర్కొన్నాడు. ఎందుకంటే ఆయన బాలుడి తల్లి వైపు మొగ్గు చూపాడు. పురాణ్మలు 1534 లో యుద్ధంలో మరణించడంతో ఆయన స్వల్పకాల పాలన ముగియడంకాక అప్పటికే ఆయన కుటుంబం బలం దెబ్బతింది. ఈ అసాధారణ నియామకం అనేకమంది సోదరులు సింహాసనం కోసం పోరాడటానికి కారణమైంది. ఇది రాజ్యం ఐక్యతను బలహీనపరిచింది. తత్ఫలితంగా వెలుపలి నుండి ఆక్రమణను ఆహ్వానించింది. 1548 లో రాజా భర్మల్ అధికారం స్వీకరించి 1574 వరకు విజయవంతంగా సుదీర్ఘ పాలన కొనసాగించే వరకు అంతర్గత అధికార పోరాటాలు జరిగాయి. తన తమ్ముళ్ళ స్వల్పమైన సైనికశక్తితో ఆకలిదాహంతో ఉన్న బంధువులకు లేని పరిపక్వత, దౌత్యసామర్ధ్యం కలిగిన 50 సంవత్సరాల వయసులో అధికారపీఠం అధిష్ఠించాడు. 1542-1605 నుండి పాలించిన అక్బరు, మొఘలు చక్రవర్తులలో గొప్పవాడిగా పరిగణించబడ్డాడు. ఆయన దౌత్యపరమైన మత సహనం, రాజాస్థానంలో రాజపుత్రులకు అధికారం ఇవ్వడం వంటి గుణాలకు ప్రసిద్ది చెందాడు. ఖంగరు వ్యూహాత్మక విన్యాసాలు ఆయనకు అమరు రాజు భార్మలుతో సమానమైన గుర్తింపు, ఉన్నత హోదాను ఇచ్చాయి.
సామర్ధ్యం
అమరు మొఘలు ఆధిపత్యానికి అనుగుణంగా ఉన్నప్పటికీ ఈ ప్రాంతంలో బలమైన ఏకీకృత రాజపుత్ర రాజకీయ, సైనిక ఉనికిని కలిగిన పాలకుడిగా ఖంగరును గుర్తించారు. ఈ శక్తివంతమైన రాజకీయ ప్రవృత్తిని ఉపయోగించి బారా కోత్రిసు శక్తిని బలోపేతం చేయడం ప్రారంభించాడు. రాజా పురన్మలు కుమారుడు తన దాయాది అయిన సుజామలు విధేయతను మినహాయించి, ఆయన విజయవంతంగా పాలన కొనసాగించాడు. తన తండ్రి మరణించినప్పుడు చాలా పిన్నవయస్కుడుగా ఉన్న కారణంగా సుజామలు సింహాసనం అదిష్టించడం తిరస్కరించబడినందున సుజామలు ఖంగరు మీద అసహనంగా ఉన్నాడు. ఆయన ఇప్పటికే మేవారు మొఘలు రాజప్రతినిధి అక్బరు చక్రవర్తి బావ మీర్జా ముహమ్మద్ సహ్రీఫ్-ఉద్-దిన్ హుస్సేనుతో పొత్తు పెట్టుకున్నాడు. ఏదేమైనా ఈ ప్రాంతం సంరక్షకుడిగా మీర్జా షరీఫ్-ఉద్-దిన్ ఇంపీరియలు శక్తులకు వ్యతిరేకంగా తిరుగుబాటు సంకేతాలను చూపిస్తున్నాడు. ప్రతీకారం తీర్చుకోవాలనే సుజామలు ప్రేరేరణతోజ్ మీర్జా షరీఫ్-ఉద్-దిన్ బారా కోత్రిసు కచావా ప్రజలకు వ్యతిరేకంగా నిరంకుశ పోరాటానికి నాయకత్వం వహించాడు. 1563 లో షరీఫ్-ఉద్-దిన్ ఖంగరుతో పాటు మరో ఇద్దరు కుమారులను స్వాధీనం చేసుకున్నాడు. షరీఫ్-ఉద్-దిన్ కచవా ప్రజలను లొంగదీసుకుంటూ ఖంగరును ఒక సంవత్సరం పాటు కఠినమైన బందిఖానాలో ఉంచాడు.
అదే సమయంలో అక్బరు యాత్రలో ఉన్న కారణంగా షరీఫ్-ఉద్-దిన్ కార్యకలాపాల గురించి ఆయనకు తెలియదు. కచ్చవా ప్రజలు అక్బరు నుండి ఎందుకు పారిపోయారో తెలియక అక్బరు అవాక్కయ్యాడు. తమ నాయకులను పట్టుకోవటానికి అక్బరు ఆదేశించారని వారు నమ్ముతున్నందుకు అమాయకులు. చివరకు అక్బరు వాస్తవ పరిస్థితి గురించి తెలుసుకున్న ఆయన ఖైదీలను విడుదల చేయాలని ఆదేశించి అమెరు లోని రాజా భార్మలుకు హామీ సందేశాన్ని పంపాడు. ఈ చర్య ద్వారా అక్బరు కచావాల వారసత్వం, పాలనను ధృవీకరించాడు. తన న్యాయస్థానంలో సంరక్షకులుగా వారి హోదాను పెంచాడు. ఈ రోజు వరకు ఆగ్రా-డిగ్గి-అజ్మీరు మార్గం గుండా ఉన్న మైలురాళ్ళు ఈ గందరగోళాన్ని పరిష్కరించేటప్పుడు చక్రవర్తి మకాం చేసిన ప్రదేశాలను సూచిస్తాయి.
ఖంగరు సాధనలు
విడుదలైన తరువాత ఖంగరు రాజా భర్మలు ఢిల్లీలో లెఫ్టినెంటు అయ్యాడు. అక్కడ ఆయన మీర్జా ఇబ్రహం హుస్సేనుకు వ్యతిరేకంగా నగరం రక్షణలో గణనీయమైన శక్తిగా ఉన్నాడు. 1570 ల మధ్య నుండి శతాబ్దం చివరి వరకు అమరుకు చెందిన రాజా మాను సింగు ఆఫ్ఘను వాయవ్య సరిహద్దు, బెంగాలు, బీహారు, ఒరిస్సా, దక్కన్లనుండి రక్షించాడు. ఖంగరు గొప్ప సైనిక విజయాలు జరిగిన ప్రదేశం అయిన బెంగాలులో అమరు సాధించిన విజయాలు అమరుకు గొప్ప ఖ్యాతి, సంపదకు మూలంగా ఉన్నాయి. 1576 లో రాజా మాను సింగు కోసం చేసిన హల్దిఘాటు యుద్ధంలో ఖంగరు తనదైన ముద్ర వేశాడు. 1577 లో తిరుగుబాటు చేసిన బుండి దుడాకు వ్యతిరేకంగా పోరాడిన ఖంగరు వీరగాధ జాపదకథ ప్రచారంలో ఉంది. ఈ యుద్ధంలో ఖంగరు తన శత్రువు నుండి ఒక కెటిల్డ్రం, జెండాను లాక్కున్నాడు. తరువాత అక్బరు వాటిని ఖంగరుకు బహుమతిగా ఇచ్చాడు. ఈ చారిత్రాత్మక అవశేషాలు కుటుంబ వారసత్వ సంపదలో ఒక భాగంగా ఉన్నాయి.
వివాహాలు
తన సమకాలీనులందరిలాగే ఖంగరు అనేక రాజకీయ వివాహ సంబంధాలు చేసుకున్నాడు. జైపూరులోని నరియానా మహలు లోని నాలుగు చాత్రిలు ఆయన భార్యల సతీసహగమనానికి సాక్ష్యంగా ఉన్నాయి. ఆయన 13 మంది కుమారులలో 10 మంది గొప్ప యోధులు అయ్యారు. వారు వారి స్వంత రాచరిక రాజ్యాలను స్థాపించారు. ఆయన 1584 లో మరణించాడు. బెంగాలులో గాని లేదా చిత్తోరు సమీపంలోని పుర్మండల భూములలో గాని అక్బరు ఆయనకు బహుమతిగా ఇచ్చాడు. కంగహ్వా- ఖంగారోటు వంశానికి మొదటి తండ్రిగా ఖంగరు గుర్తించబడ్డాడు. శాంతియుత కాలంలో తరచుగా జరిగే విధంగా తరువాతి శతాబ్దంలో నమోదు చేయబడిన చరిత్రలో ఖాంగారోట్ల గురించిన వివరణ అస్పష్టంగా ఉంటుంది. ఖంగరు ఎనిమిదవ కుమారుడు సఖుడికి చెందిన భాకరు సింగు ఈ నియమాన్ని కొనసాగించాడు. ఆయన పది మంది భార్యలను వివాహం చేసుకున్నాడు. ఆయనకు ఎనిమిది మంది కుమారులు ఉన్నారు.వీరు కొత్త రాచరిక రాజ్యాలను కూడా స్థాపించారు. భకరు సింగు మరణం 1633 లో ఆయన భార్యలలో ఒకరి సతీసహగమనం చేసుకున్నట్లు రికార్డుల ద్వారా గుర్తించబడింది. తిలోర్నాకు చెందిన ఆయన కుమారుడు ద్వారకాదాసు ఇద్దరు భార్యలను వివాహం చేసుకున్నాడు. ఆయనకు ఐదుగురు కుమారులు ఉన్నారు. ఈ ముగ్గురు కుమారులు, అజాబు సింగు సహా, రాచరిక రాజ్యాలను స్థాపించే కుటుంబ సంప్రదాయాన్ని కొనసాగించారు. అజాబు సింగు కుమారులు ఇద్దరు హరి సింగు, బిజాయి సింగు మహారాజా రాం సింగు, మహారాజా బిషను సింగు అమరు రాజసభలో, ఖంగరోటు వంశం కొనసాగింపు రికార్డులలో తమను తాము గుర్తించుకున్నారు.
సంతతి
హరి సింగు 1630 లో జన్మించాడు. 1695 లో క్షత్రియుల యోధుని యుద్ధంలో ముందు వరుసలో మరణించాడు. కచావాలు ఆయనను "లాంబా పురాణ అశ్వంగా" గా గౌరవిస్తారు. ఆయన లాంబా, మాల్పురా చుట్టుపక్కల ఉన్న భూస్వామ్యాధిపతుల భూములకు బలమైన, తెలివైన సేనాధిపతి. ఖైబరు పాసు చుట్టూ ఆఫ్ఘను భూభాగంలో నిష్ణాతుడైన యోధుడుగా, సంరక్షకుడిగా కీలక పాత్ర పోషించాడు. సింహాసనం అధిరోహణకు ముందు, తరువాత అమరు యువరాజు బిషను సింగుకు రక్షకుడిగా ఉన్నాడు. అమరుతో తనకున్న బలమైన సంబంధాలతో హరి సింగు కూడా సామ్రాజ్యంతో ప్రత్యక్ష సంబంధాలను కొనసాగించాడు - మొఘలు సామ్రాజ్యం క్రింద రాజపుత్ర పాలకుల ఆధిపత్య కాలంలో రాజపుత్ర కులీనులకు ఇది చాలా అసాధారణమైనది. ఆయన గొప్ప సైనికుడు, నాయకుడు; అవినీతి మీద పోరాడి రాజా బిషను సింగు పాలన కొరకు పరిపాలనా యంత్రాంగాన్ని నిర్మించారు. మొఘలు సామ్రాజ్యం పట్ల గౌరవం ప్రదర్శించాడు. ఆయన ఖంగారోటు అధిరోహణను కొనసాగించడమే కాక, హరిసింగు గోట్సు పేరుతో ఉప-వంశంగా వ్యత్యాసంతో సత్కరించబడ్డాడు. కచ్చవా ఖంగారోట్సు గొప్ప పూర్వీకులు ప్రస్తుత కాలం వరకు నివసిస్తున్నారు. వారు డిగ్గిలో వారి వారసత్వ భూములను కొనసాగిస్తున్నారు. వారు రాయలు హౌస్ ఆఫ్ అమరుకు చెందిన కచావా వంశానికి చెందిన పన్నెండు బారా కోత్రిసులలో ఒకరైన వారు భీకర యోధులుగా, రక్షకులుగా గొప్ప చరిత్రను సృష్టించాడు. ఖంగారోట్లు భారతదేశంలోని రాజపుత్రుల అత్యంత సాహసోపేతమైన లక్షణాలను కలిగి ఉన్నారు; ధైర్యవంతులు, ధైర్యవంతులు, వీరోచితం కలిగినవారు, నమ్మకమైనవారు అయినప్పటికీ వారి విపరీత కోరికలకు సిగ్గుపడరు.
బలోచిస్తాన్ విమోచన సైన్యం
బలోచిస్తాన్ విమోచన సైన్యం దిద్దుబాటు (Balochistan Liberation Army) పాకిస్తాన్ లోని బలోచీ గిరిజన జాతుల విమోచన కోసం పోరాడుతోంది. పాకిస్తాన్ లో సింధీయులు, పంజాబీయులు నివసించే ప్రాంతాలు మాత్రమే కొంత వరకు అభివృద్ధి చెందాయి. గిరిజన ప్రాంతాలు, ముఖ్యంగా బలోచీ భాష మాట్లాడే ప్రాంతాలు చాలా వెనుకబడి ఉండడం వల్ల ఆ ప్రాంతాలలో తిరుగుబాటు ఉద్యమాలు బలపడ్డాయి. బలోచిస్తాన్ విమోచన సైన్యం నవంబరు 2007 వరకు బాలాచ్ మర్రి నాయకత్వంలో పనిచేసింది.
వర్గం:జాతీయ విమోచన ఉద్యమాలు వర్గం:గెరిల్లా పోరాటాలు
ప్రాణం (సినిమా)
ప్రాణం మల్లి దర్శకత్వంలో పునర్జన్మల ప్రేమకథ నేపథ్యంగా 2003 లో విడుదలైన తెలుగు సినిమా. ఇందులో అల్లరి నరేష్, సదా ప్రధాన పాత్రల్లో నటించారు. మాగంటి బాబు ఈ సినిమాకు నిర్మాతగా వ్యవహరించగా కమలాకర్ సంగీత దర్శకత్వం వహించాడు.
కథ
కోస్తా ప్రాంతంలోని ఓ కుగ్రామంలో శివుడు (అల్లరి నరేష్) ఒక తక్కువ కులానికి చెందిన వాడు. పాటలు బాగా పాడగలడు. నాటకాలు వేయగలడు. తన స్నేహ బృందంతో కలిసి ఎప్పుడూ సరదాగా తిరుగుతుంటాడు. కాత్యాయని (సదా) ఒక శుద్ధ బ్రాహ్మణ కుటుంబానికి చెందిన అమ్మాయి. అల్లరి పిల్ల. శివుడిలో కళను చూసి కాత్యాయని అతన్ని ప్రేమిస్తుంది. శివుడు కూడా గ్రామంలో ఉండే కులం కట్టుబాట్లు మరిచి ఆమెతో ప్రేమలో పడతాడు. ఇద్దరూ ఎవరికీ తెలియకుండా చెట్టపట్టాలేసుకుని తిరుగుతుంటారు. సనాతన వాదియైన ఆమె తండ్రి, గ్రామం యొక్క పూజారి, ఎక్కువ కులం వాళ్ళు తక్కువ కులం వాడితో ప్రేమలో పడి గ్రామ కట్టుబాట్లు ఉల్లంఘించారనే నేరంతో వారిద్దరినీ ఆ గ్రామదేవత ఉన్న చెట్టుకు ఉరి తీస్తారు. శివుడి తల్లి నిస్సహాయం అలా చూస్తూ ఉండిపోతుంది. అలా మరణించిన వారిద్దరూ మళ్ళీ పుడతారు. కాత్యాయని ఒక ప్రముఖ రాజకీయ నాయకుడు (బెనర్జీ) చెల్లెలు ఉమగా జన్మిస్తే, శివుడు కాశీ అనే పేరుతో అమెరికాలో పెరిగిన ఓ అనాథగా జన్మిస్తాడు. కాశీ ఓ వీడియో ఆల్బం తయారు చేయడానికి భారతదేశానికి వస్తాడు. తన వీడియోకు కావలసిన అచ్చమైన తెలుగమ్మాయి కోసం వెతుకుతూ ఉమను కనుగొంటాడు. వాళ్ళిద్దరూ మళ్ళీ ప్రేమలో పడతారు. కానీ ఆమె అన్న మాత్రం ఆమెను తన అక్క కొడుక్కిచ్చి (షఫీ) పెళ్ళి చేయాలని చేస్తుంటాడు.
ఉమ, కాశీ ఇద్దరూ వైజాగ్ నుంచి తప్పించుకుని ఆశ్చర్యంగా తమ పూర్వ జన్మలో గ్రామాన్ని చేరుకుంటారు. కొన్ని ఆధారాలను బట్టి ఆ ఊర్లో వాళ్ళు వాళ్ళను శివుడు, కాత్యాయనిగా గుర్తిస్తారు. అక్కడికి వచ్చిన తమ పెద్దలను ఎదిరించి ఉమ, కాశీ ఎలా ఒకటయ్యారనేది మిగతా కథ.
పాటలు
ఈ సినిమాకు కమలాకర్ సంగీత దర్శకత్వం వహించగా, సాయి శ్రీహర్ష, సుద్దాల అశోక్ తేజ, ఇ. ఎస్. మూర్తి పాటలు రాశారు. నిండు నూరేళ్ళ సావాసం అనే పాటతో గాయని గోపిక పూర్ణిమకు మంచి పేరు వచ్చింది.
బయటి లింకులు
వర్గం:తెలుగు ప్రేమకథ చిత్రాలు వర్గం:అల్లరి నరేష్ నటించిన చిత్రాలు వర్గం:ఎం.ఎస్.నారాయణ నటించిన సినిమాలు వర్గం:2003 తెలుగు సినిమాలు వర్గం:రాళ్ళపల్లి నటించిన సినిమాలు
విలియం కాంగ్రేవ్
జననం - విద్యాభ్యాసం
విలియం కాంగ్రేవ్ 1670, జనవరి 24న ఇంగ్లాండ్,వెస్ట్ యార్క్‌షైర్ లోని బార్డ్సేలో జన్మించాడు. డబ్లిన్ లోని ట్రినిటీ కళాశాల, మిడిల్ టెంపె కళాశాలలో చదువుకున్నాడు.
మరణం
విలియం కాంగ్రేవ్ 58 ఏళ్ళ వయసులో 1729, జనవరి 19న గ్రేట్ బ్రిటన్ లోని లండన్ లో మరణించాడు.
మూలాలు
వర్గం:1670 జననాలు వర్గం:1729 మరణాలు వర్గం:ఆంగ్ల కవులు వర్గం:ఆంగ్ల రచయితలు
గెబాంగ్ ఆలయం
గెబాంగ్ (ఇండోనేషియా: Candi Gebang) అనేది ఇండోనేషియాలోని యోగ్యకార్తా శివార్లలో ఉన్న ఎనిమిదవ శతాబ్దపు పురాతన హిందూ దేవాలయం. ఈ ఆలయం యోగ్యకర్తలోని ప్రత్యేక ప్రాంతం ఐన స్లెమాన్ రీజెన్సీలోని న్గేమ్‌ప్లాక్‌లోని వెడోమార్తాని గ్రామంలోని గెబాంగ్ కుగ్రామంలో ఉంది. ఈ ఆలయాన్ని మేడాంగ్ రాజ్య కాలంలో నిర్మించారు. ఆలయానికి సంబంధించి ఎలాంటి చారిత్రక నేపథ్యాలు లేదా శాసనాల రికార్డులు లేవు. ఏదేమైనప్పటికీ, ఈ ఆలయం c. 730 నుండి 800 వరకు మేడాంగ్ మాతరం రాజ్యం పాత కాలంలో నిర్మించబడిందని పురావస్తు శాఖ తేల్చి చెప్పింది.
ఆవిష్కరణ
నవంబర్ 1936లో ఒక గ్రామస్థుడు ఈ ప్రదేశంలో ఒక వినాయకుని విగ్రహాన్ని కనుగొన్నాడు. ఆర్ట్ అండ్ ఆర్కియోలాజికల్ సర్వీసెస్ (Oudheid Dienst) తవ్వకాలు ప్రారంభించి, వారు గణేశ విగ్రహం ఒక చిన్న రాతి భవనంలో భాగమని కనుగొన్నారు. ఆ సంవత్సరం పురావస్తు శాఖ త్రవ్వకాలు నిర్వహించబడ్డాయి. అక్కడ ఆలయ శిధిలాలు, పైకప్పు, పునాది భాగాలు చెక్కుచెదరకుండా కనిపించే ఆండీసైట్ రాళ్లను కనుగొన్నారు. భవనం భాగాలతో పాటు, తవ్వకంలో కుండలు, విగ్రహాలు, రాతి పెట్టె (పెరిపిహ్), లింగం వంటి కొన్ని కళాఖండాలు కూడా లభించాయి. గ్రామం పేరుగా ఈ ఆలయానికి "గెబాంగ్" అని పేరు పెట్టారు. దాని ఆవిష్కరణ సమయంలో, ఆలయ గోడ, పైకప్పు కూలిపోయాయి, అయినప్పటికీ పునాది ఇప్పటికీ చెక్కుచెదరకుండా ఉంది. ఆలయ శిధిలాలు మౌంట్ మెరాపి అగ్నిపర్వత లాహర్ అవక్షేపాల క్రింద ఖననం చేయబడ్డాయి. ఈ ఆలయాన్ని వాన్ రోమాండ్ట్ 1937 నుండి 1939 వరకు పునర్నిర్మించారు.
మూలాలు
వర్గం:దేవాలయాలు వర్గం:ఇండోనేషియా
తేలప్రోలు రైల్వే స్టేషను
తేలప్రోలు రైల్వే స్టేషను  (స్టేషన్ కోడ్: TOU) ఆంధ్ర ప్రదేశ్ లోని తేలప్రోలు గ్రామంలో భారతీయ రైల్వే స్టేషను ఉంది. ఇది హౌరా-చెన్నై ప్రధాన రైలు మార్గము లోని విశాఖపట్నం-విజయవాడ రైలు మార్గము, విజయవాడ-నిడదవోలు (లూప్ లైన్) శాఖ మార్గము లో ఉంది. ఇది దక్షిణ మధ్య రైల్వే జోన్  యొక్క విజయవాడ రైల్వే డివిజను యొక్క పరిపాలక అధికార పరిధిలో ఉంది. ఇక్కడ ప్రతిరోజు 10 రైళ్ళు ఆగుతాయి.
చరిత్ర
1893, 1896 మధ్య, ఈస్ట్ కోస్ట్ స్టేట్ రైల్వే యొక్క 1,288 కిమీ (800 మైళ్ళు), విజయవాడ, కటక్‌ల మధ్య ట్రాఫిక్ కొరకు ప్రారంభించబడింది. ఈస్ట్ కోస్ట్ స్టేట్ రైల్వే యొక్క దక్షిణ భాగం (వాల్తేర్ నుండి విజయవాడ వరకు) 1901 లో మద్రాస్ రైల్వే ఆధీనంలోకి తీసుకుంది.
విద్యుదీకరణ
1995-96లో ముస్టాబాద్-గన్నవరం-నూజీవీడు-భీమడోలు రైలుమార్గం విభాగం విద్యుద్దీకరించబడింది.
బయటి లింకులు
వర్గం:కృష్ణా జిల్లా రైల్వేస్టేషన్లు వర్గం:విజయవాడ రైల్వే డివిజను స్టేషన్లు వర్గం:1893 స్థాపితాలు వర్గం:దక్షిణ మధ్య రైల్వే స్టేషన్లు
ప్రణయ్ రెడ్డి వంగా
ప్రణయ్ రెడ్డి వంగా భారతీయ సినిమా నిర్మాత. ఆయన తెలంగాణ రాష్ట్రంలోని వరంగల్ జిల్లాకు చెందినవాడు. ఆయన తెలుగు భాషలో బ్లాక్ బస్టర్ చలనచిత్రమైన  అర్జున్ రెడ్డి ను 2017లో  నిర్మించాడు.
ప్రారంభ జీవితం
ఆయన తెలంగాణ రాష్ట్రంలోని వరంగల్ జిల్లాలో జన్మించాడు. ఆయన తన ప్రాథమిక విద్యను వరంగల్ లోని ప్లాటినం జూబ్లీ హైస్కూలు లో పూర్తిచేసాడు. ఆయన సోదరుడు సందీప్ రెడ్డి వంగా 2017లో నిర్మితమైన  అర్జున్ రెడ్డి సినిమాకు దర్శకత్వం వహించాడు.
జీవిత విశేషాలు
ప్రణయ్ అమెరికా సంయుక్త రాష్ట్రాలలో నివసిస్తున్నాడు. ఆయన అమెరికాలోని కాపిటల్ ఒన్, కైసెర్ పెర్మనెంటె, కోగ్నిజంట్ కంపెనీలకు ఇ.టి.ఎల్ కన్సల్టంట్ గా పనిచేస్తున్నాడు. ఆయన వర్జీనియా లో గత 13 యేళ్ల నుండి నివసిస్తున్నారు.
అర్జున్ రెడ్డి
ఈ చిత్రాన్ని నిర్మించడానికి ఏ నిర్మాత ముందుకురాకపోవడంతో తన తండ్రితో కలసి ఆయన భద్రకాళి పిక్చర్స్ అనే నిర్మాణ సంస్థ ఏర్పాటుచేసి, ఈ చిత్రాన్ని నిర్మించారు. ఈ చిత్రం ఆగస్టు 25, 2017న విడుదలయింది. ఈ చిత్రం హిట్ కావడంతో ప్రణయ్ నిర్మాతగా గుర్తింపు పొందాడు.
పునర్నిర్మాణం
ఈ చిత్రం కన్నడం, హిందీ, తమిళ భాషలలో పునర్నిర్మించబడినది.
వ్యక్తిగత జీవితం
ఆయన శ్వేతను వివాహమాడాడు. ఆయనకు రిషిక్ నందన్ రెడ్డి వంగా (జ.2009), విభుం స్మారణ్ వంగా ( జ.2011) అనే ఇద్దరు కుమారులు ఉన్నారు.
నర్సంపేట రెవెన్యూ డివిజను
నర్సంపేట రెవెన్యూ డివిజను, తెలంగాణ రాష్ట్రం, వరంగల్ జిల్లాలోని ఒక పరిపాలనా విభాగం. వరంగల్ జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 6 మండలాలు ఉన్నాయి. ఈ డివిజను ప్రధాన కార్యాలయం నర్సంపేట పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవిన్యూ డివిజను మహబూబాబాద్ లోకసభ నియోజకవర్గం, నర్సంపేట శాసనసభ నియోజకవర్గాల పరిధిలో భాగంగా ఉంది.
వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.
పరిపాలన
నర్సంపేట డివిజనులోని మండలాలు:
మూలాలు
వర్గం:వరంగల్ జిల్లా వర్గం:వరంగల్ జిల్లా రెవెన్యూ డివిజన్లు
ఆంధ్రప్రదేశ్ శాసనసభ సభ్యుల జాబితా (1957)
1957 లో జరిగిన సార్వత్రిక ఎన్నికలలో గెలుపొందిన ఆంధ్ర ప్రదేశ్ శాసనసభ సభ్యుల జాబితా దిగువనీయబడింది.
మూలాలు
వర్గం:ఆంధ్రప్రదేశ్ రాజకీయాలు వర్గం:జాబితాలు
గంగసని ఆగ్రహారం
గంగసని ఆగ్రహారం, విశాఖపట్నం జిల్లా ఆనందపురం మండలం మండలానికి చెందిన గ్రామం. ఇది మండల కేంద్రమైన ఆనందపురం నుండి 18 కి. మీ. దూరం లోను, సమీప పట్టణమైన విశాఖపట్నం నుండి 30 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 91 ఇళ్లతో, 376 జనాభాతో 215 హెక్టార్లలో విస్తరించి ఉంది. గ్రామంలో మగవారి సంఖ్య 198, ఆడవారి సంఖ్య 178. షెడ్యూల్డ్ కులాల సంఖ్య 31 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 586091 .పిన్ కోడ్: 531173.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది. బాలబడి ఆనందపురంలోను, మాధ్యమిక పాఠశాల గండిగుండంలోనూ ఉన్నాయి.సమీప జూనియర్ కళాశాల పెందుర్తిలోను, ప్రభుత్వ ఆర్ట్స్ / సైన్స్ డిగ్రీ కళాశాల విశాఖపట్నంలోనూ ఉన్నాయి. సమీప మేనేజిమెంటు కళాశాల సొంట్యాంలోను, వైద్య కళాశాల, పాలీటెక్నిక్‌లు విశాఖపట్నంలోనూ ఉన్నాయి. సమీప వృత్తి విద్యా శిక్షణ పాఠశాల పెందుర్తిలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు విశాఖపట్నంలోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ట్రాక్టరు సౌకర్యం గ్రామానికి 5 కి.మీ. లోపు దూరంలో ఉంది. రైల్వే స్టేషన్ గ్రామానికి 5 నుండి 10 కి.మీ. దూరంలో ఉంది. ప్రైవేటు బస్సు సౌకర్యం గ్రామం నుండి 10 కి.మీ.కి పైబడిన దూరంలో ఉంది. రాష్ట్ర రహదారి, జిల్లా రహదారి గ్రామం గుండా పోతున్నాయి. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో కంకర రోడ్లు, మట్టిరోడ్లూ ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 17 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
గంగసని అగ్రహారంలో భూ వినియోగం కింది విధంగా ఉంది:
నీటిపారుదల సౌకర్యాలు
గంగసని అగ్రహారంలో వ్యవసాయానికి నీటి సరఫరా కింది వనరుల ద్వారా జరుగుతోంది.
నెగిటివ్
నెగిటివ్ 2022లో విడుదలైన తెలుగు సినిమా. ఫిలోమినా ఇన్ఫోటైన్‌మెంట్స్ బ్యానర్‌పై ఎఎమ్. రాజేష్ కుమార్ నిర్మించిన ఈ సినిమాకు బాల సతీష్‌ దర్శకత్వం వహించాడు. విక్రమ్ శివ, శ్వేత వర్మ, దయానంద్ రెడ్డి ప్రధాన పాత్రల్లో నటించిన ఈ సినిమా అనటోలియా ఇంటర్నేషనల్ ఫిల్మ్ ఫెస్టివల్, కలకారి ఫిల్మ్ ఫెస్టివల్, ది లిఫ్ట్-ఆఫ్ సెషన్స్ ఆన్‌లైన్ & ఫస్ట్ టైమ్ ఫిల్మ్ మేకర్ సెషన్స్ లిఫ్ట్-ఆఫ్ గ్లోబల్ నెట్‌వర్క్, ఫిలమ్ ఇంటర్నేషనల్ స్టోరికల్ అండ్ షార్ట్ ఫిల్మ్ ఫెస్టివల్‌లో అధికారికంగా ఎంపికైంది.
నెగిటివ్ ప్రాగ్‌ ఇంటర్నేషనల్ ఫిల్మ్ అవార్డ్స్, కోసిస్ ఇంటర్నేషనల్ ఫిల్మ్ ఫెస్టివల్‌లో ఫైనలిస్ట్‌గా, యూరోపియన్ సినిమాటోగ్రఫీ అవార్డ్స్ లో సెమి ఫైనలిస్ట్‌గా నిలిచింది. యూరోపియన్ సినిమాటోగ్రఫీ అవార్డ్స్, బ్రెజిల్ ఇంటర్నేషనల్ మంత్లీ ఫిల్మ్ ఫెస్టివల్‌లో ప్రదర్శించబడింది.
బయటి లింకులు
వర్గం:2021 తెలుగు సినిమాలు
శ్రీరాజ్ గిన్నె
శ్రీరాజ్ గిన్న (ఆంగ్లం:Sriraj Ginne)  (జ. 1946 నవంబరు 22), భారతదేశంలోని ఆంధ్రప్రదేశ్ సినిమా పరిశ్రమలో సంభాషణా రచయిత. ఆయన స్క్రిప్ట్ రాసిన చిత్రాలలో ముఖ్యమైనవి కలికాలం, సూరిగాడు, ప్రేమిస్తే. ఆయన తెలుగు టెలివిజన్ సీరియళ్ళు కూడా రాస్తుంటారు. వాతిలో స్నేహ ముఖ్యమైనది. ఆయన లఘు కథలు, నాటకాలు, లఘు నాటకాలు, అనువాదాలు చేస్తూంటారు.
నేపధ్యం
శ్రీరాజ్ లఘు కథా రచయితగా పసిద్ధుడు. ఆయన సుమారు 100 కథలు వ్రాసాడు. అందుకో కొన్ని ఆంగ్లం, కన్నడం, ఒరియా, హిందీ భాషల్లోఅనువాదమైనాయి. కొన్ని ప్రముఖ జర్నల్స్ లో ప్రచురితమైనాయి. ఆయన రాసిన "కాలధర్మం" అనే నాటకం బెంగళూరులో జరిగిన అఖిల భారత తెలుగు మహాసభలలో ప్రదర్శించబడింది. ఆయన 15 నాటకాలు, 25 లఘు నాటకాలు రచించారు. యివి ఆకాశవాణి, స్నేహ టెలివిజన్ లలో ప్రసారమైనాయి. ఆయన 15 తెలుగు సినిమాలకు సంభాషణలు రాసాడు. వాటిలో "కలికాలం", "సూరిగాడు" (1993లో ఇండియన్ పనోరమలో ఉత్తమ చిత్రంగా ర్యాండు పొందబడినది అంరియు అదే సంవత్సరం చైనా ఫిల్ం ఫెస్ట్ లో ఎంపికైనది), "ప్రేమించు" (2001లో బంగారు నంది పురస్కారం పొందినది), "రాజేశ్వరి కళ్యాణం", "అక్కా బాగున్నావా" ముఖ్యమైనవి.
ఇతర లింకులు
వర్గం:1946 జననాలు వర్గం:జీవిస్తున్న ప్రజలు వర్గం:తెలుగువారు వర్గం:తెలుగు రచయితలు
అమృత ఛటోపాధ్యాయ్
అమృత ఛటోపాధ్యాయ్ బెంగాలీ సినిమా నటి. బుద్ధదేబ్ దాస్‌గుప్తా తీసిన అన్వర్ కా అజబ్ కిస్సా సినిమాలో తొలిసారిగా నటించింది. ఆ తర్వాత, అనేక బెంగాలీ, హిందీ, ఇతర భాషా సినిమాలలో నటించింది.
జననం, విద్య
అమృత పశ్చిమ బెంగాల్ రాష్ట్రం కలకత్తాలో జన్మించింది. కోల్‌కతాలోని పథ భవన్‌లో తన పాఠశాల విద్యను పూర్తిచేసింది. సెయింట్ జేవియర్స్ నుండి సోషియాలజీలో పట్టభద్రురాలైంది. జాదవ్‌పూర్ యూనివర్సిటీలో పోస్ట్-గ్రాడ్యుయేషన్ స్టడీస్ చేసింది, రెండు సందర్భాల్లోనూ ఫస్ట్ క్లాస్ మార్కులు సాధించింది.
సినిమారంగం
చిత్రనిర్మాత బుద్ధదేబ్ దాస్‌గుప్తా రూపొందించిన అన్వర్ కా అజబ్ కిస్సా సినిమా అమృతకు తొలిసినిమా. అయితే, ఆ సినిమా థియేటర్లలో విడుదల కాలేదు. జన్లా దియే బౌ పాలలో, మెహర్ అలీ తోసహా ఇతర బెంగాలీ సినిమాలో కథానాయికగా నటించింది.
బయటి లింకులు
వర్గం:బెంగాలీ సినిమా నటీమణులు వర్గం:జీవిస్తున్న ప్రజలు వర్గం:భారతీయ సినిమా నటీమణులు
జమునా కృష్ణన్
జమునా కృష్ణన్ భరతనాట్య కళాకారిణి, నాట్య గురువు.
విశేషాలు
ఈమె 1943, మార్చి 12వ తేదీన ఢిల్లీలో ఒక కళాకారుల కుటుంబంలో జన్మించింది. ఈమె తల్లి కర్ణాటక సంగీతంలో గాత్రవిద్వాంసురాలు. ఆమెకు వీణావాదనలో కూడా ప్రవేశం ఉంది. ఈమె ఢిల్లీలోని త్రివేణి కళాసంఘానికి చెందిన కె.జె.గోవిందరాజన్ వద్ద తంజావూరు బాణీలో భరతనాట్యాన్ని మూడు దశాబ్దాలపాటు అభ్యసించింది. తరువాత అభినయాన్ని చెన్నైలోని కళానిధి నారాయణన్ వద్ద నేర్చుకుంది. ఎస్.గోపాలకృష్ణన్ వద్ద ఈమె కర్ణాటక సంగీతాన్ని కూడా అభ్యసించింది. ఈమె ఆర్థికశాస్త్రంలో స్నాతకోత్తర పట్టాను పొంది ఢిల్లీలోని ఇంద్రప్రస్థ మహిళా కళాశాలలో 25 సంవత్సరాల పాటు ఆర్థిక శాస్త్రాన్ని బోధించింది.
ఈమె భరతనాట్య కళాకారిణిగా, గురువుగా, నృత్య దర్శకురాలిగా పేరు సంపాదించింది. ఈమె భక్తి కవిత్వంపై ఎక్కువగా దృష్టి పెట్టి వాటికి నృత్యరూపాన్ని కల్పించింది. ఈమె ఉత్తరభారతదేశపు భక్తికవిత్వాన్ని ముఖ్యంగా 14వ శతాబ్దానికి చెందిన విద్యాపతి కవిత్వానికి భరతనాట్యంలో వర్ణాల రూపంలో ఆకృతిని కల్పించింది. తరువాత ఈమె సూరదాసు, తులసీదాసు, మీరాబాయి, కబీర్‌ల కవిత్వాన్ని అధ్యయనం చేసి వాటిని కూడా నృత్యరూపంలో ప్రదర్శించింది. ఈమె తమిళ భాషలోని ఆళ్వారుల దివ్యప్రబంధాలను, మాణిక్య వాచకర్ తిరువాచకాన్ని, తిరుక్కురల్‌ను, సుబ్రహ్మణ్యభారతి రచనలను అధ్యయనం చేసి వాటికి కూడా భరతనాట్యంలో కొరియోగ్రఫీలను సృష్టించింది. ఈమె ఢిల్లీలో "కళాంగన్" అనే నృత్యపాఠశాలను ప్రారంభించి అందులో దేశ, విదేశీ శిష్యులకు భరతనాట్యంలో తర్ఫీదునిచ్చింది. ఈమె విదేశాలలో అనేక వర్క్‌షాపులను నిర్వహించింది.
ఈమెకు అనేక పురస్కారాలు లభించాయి. వాటిలో 2003లో సాహిత్య కళాపరిషత్, ఢిల్లీ వారి పరిషత్ సమ్మాన్, 2013లో కేంద్ర సంగీత నాటక అకాడమీ వారి సంగీత నాటక అకాడమీ అవార్డు మొదలైనవి ఉన్నాయి.
మూలాలు
వర్గం:1943 జననాలు వర్గం:భరతనాట్య కళాకారులు వర్గం:నాట్యాచార్యులు వర్గం:సంగీత నాటక అకాడమీ అవార్డు గ్రహీతలు
ఫ్లోరిన్
ఫ్లోరిన్ (లాటిన్ : అర్థం "ప్రవహించు"), అనేది ఒక వాయు రూపంలో ఉండే మూలకము. దీని సంకేతము F, పరమాణు సంఖ్య 9. రసాయనిక చర్యలలో అతి చురుకుగా పాల్గొంటుంది. స్వచ్ఛమైన స్థితిలో ఫ్లోరిన్ లేత గోధుమ రంగులో ఉండే విష వాయువు. దీని రసాయనిక ఫార్ములా F2. అన్ని ఇతర హాలోజన్ మూలకాల వలె ఇది కూడా చాలా ప్రమాదకరమైనది. తాకగానే చర్మాన్ని కాల్చుతుంది. కర్బనముతో దీని మిశ్రమాలు ఫ్లోరోకార్బన్లు చాలా పరిశ్రమలలో ఉపయోగిస్తున్నారు.
ఉపయోగాలు
రసాయనిక ఉపయోగాలు:
మూలాలు
వర్గం:మూలకాలు వర్గం:రసాయన శాస్త్రము వర్గం:హలోజనులు
భారతీయ భూస్వామ్యవాదం
భారతీయ భూస్వామ్యవాదం 1500 లలో మొఘలు రాజవంశం వరకు భారతదేశ సామాజిక నిర్మాణాన్ని రూపొందించిన భూస్వామ్య సమాజాన్ని సూచిస్తుంది. భారతదేశంలో భూస్వామ్యవాదాన్ని పరిచయం చేయడంలో, ఆచరణలో పెట్టడంలో గుప్తులు, కుషాన్లు ప్రధాన పాత్ర పోషించారు. భూస్వామ్యం కారణంగా సామ్రాజ్యం క్షీణత సంభవించడానికి వీరు ఉదాహరణలుగా ఉన్నారు.
పేరు వెనుక చరిత్ర
మధ్యయుగ ఐరోపా ఉపయోగించిన ఫ్యూడలిజం అనే పదం తరువాత భారతదేశంలో ఉపయోగించబడిందని పరిశోధకులు భావిస్తున్నారు. భూస్వాములు రాజులకు, చక్రవర్తులకు శిక్షితులైన సైనికులను అందించి బదులుగా పాలకుల నుండి అదనంగా భూములను అందుకుంటారు. సామంత ప్రభువుల భూములలో కౌలుదారులైన రైతులు వ్యవసాయం చేసుకోవడానికి అనుమతి పొందుతూ బదులుగా సైనిక రక్షణబాధ్యత వహిస్తూ నివాళిగా ప్రభువులకు ఉత్పత్తులలో కొంత భాగాన్ని కూడా ఇచ్చేలా ఏర్పాటు చేసుకునేవారు. మధ్య ఆసియా నుండి వచ్చిన కుషాను రాజవంశం భారతదేశం మీద దాడి చేసి, సరికొత్తగా వారి స్వంత విధానాలను ప్రవేశపెట్టడం ద్వారా భూస్వామ్యవాదం భారతదేశంలో ప్రవేశపెట్టబడిందని భావిస్తున్నారు. భారతీయ భూస్వాములను తాలూక్దారు, జమీందారు, జాగీర్దారు, సర్దారు, మంకారి, దేశ్ముఖు, చౌదరి వంటి పదాలతో పిలిచారు. భారతదేశంలోని మిగిలిన ఉపఖండం స్వాతంత్ర్యం పొందిన తరువాత ఈ వ్యవస్థలు చాలావరకు రద్దు చేయబడ్డాయి. డి. డి. కొసాంబి, ఆర్. ఎస్. శర్మ, డేనియలు థోర్నరు కలిసి మొదటిసారి భారతీయ చరిత్ర అధ్యయనంలోకి రౌతులను తీసుకువచ్చారు.
నిర్మాణం
గుప్తుల కాలం నుండి చక్రవర్తులు మంజూరు చేసిన భూమికి అధిపతులైన భూస్వాములకు, చక్రవర్తిచేత అణచివేయవడిన భూస్వామ్య పాలకులకు " సామంతులు " అనే పదం వర్తింపజేయబడింది. జయించిన ప్రాంతాల మీద అధికారాన్ని అమలు చేయడంలో అలసత్వం ఏర్పడిన తరుణంలో సామంతులు స్వాతంత్ర్యం ప్రకటించడానికి ఇది దారితీసింది. కొన్ని ఉన్నత పరిపాలనా స్థానాలు వంశపారంపర్యంగా మారాయి. భారతదేశంలో భూస్వామ్య వ్యవస్థ నిజమైన అర్హత సాధించిందా అనే అంశం గురించి చరిత్రకారులలో చర్చ జరుగుతోంది. ఎందుకంటే రాజు, సామంతరాజు, దాసుడు మధ్య ఆర్థిక ఒప్పందం లేనట్లు స్పష్టంగా ఉంది. ఇతర చరిత్రకారులు దీనిని భూస్వామ్యవాదం అని వర్ణించేంత సారూప్యతలు ఉన్నాయని వాదించారు. ఇది అధికార వికేంద్రీకరణ విధానంలో భాగమని భావిస్తున్నారు. సామంతులు అందించే సేవలకు బదులుగా భూములను మంజూరు చేసిన తరువాత వారు ఆ ప్రాంత యాజమాన్యాన్ని స్వాధీనం చేసుకుని తమను తాము ఆప్రాంతానికి పాలకుడిగా పేర్కొంటూ పాలన కొనసాగించారు. ఇందుకు బదులుగా వారు ఆదాయంలో కొంత భాగాన్ని చక్రవర్తికి చెల్లించవలసి ఉంటుంది. అలాగే సామంతులు అధిపతి కోసం దళాలను అందించాలి. ఈ ప్రభువులు తరచూ వారి రాజ అధిపతులకు చిన్న రాజభవనాలను నిర్మించి ఇవ్వడం ద్వారా వారిని సేవించే వారు. ఈ విధానం అధికారం విచ్ఛిన్నతను ప్రోత్సహించింది. ముస్లిం ఆక్రమణకు వ్యతిరేకంగా ప్రతిఘటన బలహీనపడడానికి ప్రాంతీయవాదం అభివృద్ధి చెందడానికి ఇది ఒక ప్రధాన కారణమని భావించబడింది.
బీహారు
భూస్వామ్యవాదానికి భారతదేశంలోని బీహారు ప్రాంతం (ఇప్పుడు ఒక రాష్ట్రం) కేంద్రంగా ఉంది. కుషాన్లు భారతదేశాన్ని పరిపాలించినప్పుడు, గుప్తసామ్రాజ్యం ఉత్తర భారతదేశాన్ని పాలిస్తూ వర్ధిల్లుతున్నప్పుడు మొదటిసారిగా భూస్వామ్యవాదం ప్రారంభమైంది. భూస్వామ్య ప్రభువులు ఈ ప్రాంతాన్ని కొన్ని దశాబ్దాలుగా పరిపాలించారు; ఇప్పటికీ పాక్షిక భూస్వామ్య పరిస్థితులు ఉన్నాయి. పర్యవసానంగా స్థూల జాతీయోత్పత్తిలో వేగంగా వృద్ధి చెందుతున్న ఆధునిక బీహారు ఆర్ధికస్థితి అభివృద్ధిలో ఉన్నప్పటికీ ఆర్ధిక ప్రయోజనాలు బడుగు, బలహీన వర్గాలకు అందనికారణంగా ఈ ప్రాంతంలో పిల్లలలో పోషకాహార లోపం అధికంగా ఉంది.
తెలంగాణా
డోరాలు దేశ్ముఖులు ఈ ప్రాంతాన్ని స్వాధీనం చేసుకునే వరకు ఈ ప్రాంతాన్ని భూస్వామ్యవాదులు పరిపాలించారు. వారు భూమి మొత్తాన్ని తమ కమతాలుగా ఉంచారు. భూములలో వ్యవసాయం చేసే ప్రతి ఒక్కరూ తమ ఉత్పత్తులను యజమానులకు ఇచ్చేవారు. బదులుగా వారికి జీవనోపాధికి సరిపోయే ఆహారం మాత్రమే ఇవ్వబడింది. 1946 నుండి 1951 వరకు తెలంగాణ తిరుగుబాటు అని పిలువబడింది. ఈ విధానం తెలంగాణ ప్రాంతంలో వెట్టి చాకిరి అని పిలువబడింది. భూస్వామ్య ప్రభువుల మీద రౌతులు చేసిన తిరుగుబాటు ఈ ప్రాంతంలోని భూస్వామ్య సమాజ విధానాన్ని వివరిస్తుంది. భూస్వామ్య ప్రభువులు గాడి అని పిలువబడే ఎత్తైన కోటలో నివసించేవారు. దానిలోకి ప్రవేశించినందుకు వారు తమ పాదరక్షలను గాడి ప్రవేశద్వారం వద్ద వదిలివేస్తారు. మాదిగలు, ఇతర వెనుకబడిన తరగతులు గాడి లేదా డోరా ముందు వెళుతుంటే వారి పాదరక్షలను చేతుల్లోకి తీసుకెళ్లవలసి ఉంది.
అణచివేతకు గురైనవారు పునరావృతంగా పలికే ప్రసిద్ధ పంక్తి “బాంచెను దొరా నీ కల్మోక్త (దొరా నీ పాదాలకు మొక్కే బానిసను). ఒక ప్రధాన తెలుగు ఫిల్మ్ బ్లాకు బస్టరు, మా భూమి, భూస్వామ్య ప్రభువుల క్రింద సమాజం అనుభవించిన స్థితిగతులను చూపించింది.
ఈ ప్రాంతంలో భూమి పండించేవారికి ఇంకా తీవ్ర అన్యాయం జరుగుతోందని తెలంగాణ మీద శ్రీకృష్ణ కమిటీ నిర్వహించిన పరిశోధన వెల్లడించింది. ఇతర ప్రాంతాలవారి కంటే తెలంగాణ భూస్వాములు రైతులపట్ల శత్రుభావంతో వ్యవహరించే వారని చెప్పారు.
కేరళ
మధ్య యుగాలలో కేరళలో చేర రాజవంశం ముగింపు, బ్రిటిషు పాలన మద్య భూస్వామ్యవాద రాజ్యాలు ఉద్భవించాయి. కేరళలో భుస్వామ్యవాదం ప్రాధాన్యత వహించిన సమయంలో నాయర్లు భూస్వామ్యవాదులుగా, యోధులుగా ప్రముఖ్యత వహించారు. ఈ భూమి నాయరు సొంతం అయినప్పటికీ వెనుకబడిన వర్గాలచేత వ్యవసాయం చేయబడుతుంది. బదులుగా నాయర్లు రైతుల నిర్వహణ, రక్షణ బాధ్యత వహిస్తారు.
మద్రాసు ప్రెసిడెంసీ
1799 నుండి మద్రాసు ప్రెసిడెన్సీలో (ప్రస్తుత తమిళనాడు, పరిసర ప్రాంతాలు) అనేక జమీందారీలు స్థాపించబడ్డాయి. వీటిలో ఆరణి, రామనాడు, గణపూరు, శివగంగ సంస్థానాలు అతిపెద్దవిగా ఉన్నాయి. ఈ జమీందారీ స్థావరాలు బెంగాలులో స్థాపించబడిన ఇలాంటి స్థావరం ఆధారంగా రూపొందించబడింది. మద్రాసులోని జమీందారీ స్థావరాలు చాలావరకు విజయవంతం కాలేదు 1852 లో అన్యాకాంతం అయింది. అయినప్పటికీ కొంతమంది జమీందారీలు 1947 లో భారతదేశం స్వాతంత్ర్యం పొందే వరకు ఉన్నారు.
ఉత్తర ఆర్కాటు
భారత స్వాతంత్ర్యం వరకు ఉత్తర ఆర్కాటు ప్రాంతం జాగీర్దార్ల ఆధ్వర్యంలో ఉంది. ఆరణి అతిపెద్ద జమ్నిందారీ దేశస్థరాజ కుటుంబంగా ప్రసిద్ధిచెందింది. ఆరణి జమిందారీ సాందూరు రాచరిక రాష్ట్రం కంటే పెద్దది.
ఉత్తర ఆంధ్రా
భారత స్వాతంత్ర్యం వరకు ఉత్తర ఆంధ్ర ప్రాంతం దొరల ఆధ్వర్యంలో ఉంది. పూసాపతి క్షత్రియ కుటుంబంలో విజయనగరం అతిపెద్ద జమిందారీగా ఉండేది. ఇది ఉదారవాదానికి, జ్ఞానోదయానికి ప్రతీకగా ఉండేది.
రాయలసీమ
రాయలసీమ ప్రాంతం స్వాతంత్య్రం వచ్చేవరకు అయ్యంగారు ఆధ్వర్యంలో ఉండేది. అతిపెద్ద జమిందారీ పన్యం; ఇది విశ్వామిత్ర గోత్రానికి చెందిన దేశస్థ రాజకుటుంబం చేత పాలించబడింది. ఉదారవాద, జ్ఞానోదయానికి ప్రతీకగా ఉంది.
విదర్భా
విదర్భప్రాంతంలో భూస్వామ్యవాదులు వారి అణిచివేత పాలనతో అపకీర్తి సంపాదించారు.
రోజా (ధారావాహిక)
రోజా 2019, మార్చి 11న జెమినీ టీవీలో ప్రారంభమైన ధారావాహిక. సోమవారం నుండి శనివారం వరకు సాయంత్రం 6 గంటలకు ప్రసారం చేయబడుంది. ఇందులో ప్రిన్సి బి కృష్ణన్, మున్నా, ప్రియాంక ముఖ్య పాత్రల్లో నటించగా.. శ్రీలక్ష్మి, జాకీ, అనిల్, సాయిలత సహాయ పాత్రల్లో నటించారు. సన్ టివిలో ప్రసారమైన రోజా తమిళ ధారావాహికకి రిమేక్ ఇది.
కథా సారాంశం
రోజా ధారావాహిక అనాథాశ్రమంలో పెరిగిన అమ్మాయి కథ. కొన్ని ఊహించని సంఘటనలు తన జీవితంలో జరుగుతుంటాయి. ప్రేమ, పెళ్ళిలను ద్వేషించే క్రిమినల్ లాయరైన అరుణ్ రాజ్, రోజాతో ప్రేమలో పడతాడు. ఆ తరువాత ఏం జరిగిందనేది మిగతా కథ.
ప్రసార వివరాలు
ఈ ధారావాహిక 2019, మార్చి 11న జెమిని టివిలో ప్రసారం ప్రారంభమైంది. మొదట్లో సోమవారం నుండి శుక్రవారం వరకు రాత్రి 7:30కు ప్రసారమయిన ఈ ధారావాహిక, అభిలాష ధారావాహిక ప్రసారం వల్ల 2019, ఆగస్టు 26 నుండి సాయంత్ర 6 గంటలకు మార్చబడింది.
మూలాలు
వర్గం:తెలుగు ధారావాహికలు
వీరవల్లి రైల్వే స్టేషను
వీరవల్లి రైల్వే స్టేషను  (స్టేషన్ కోడ్: VRVL) ఆంధ్ర ప్రదేశ్ లోని వీరవల్లి గ్రామంలో భారతీయ రైల్వే స్టేషను ఉంది. ఇది హౌరా-చెన్నై ప్రధాన రైలు మార్గము లోని విశాఖపట్నం-విజయవాడ రైలు మార్గము, విజయవాడ-నిడదవోలు (లూప్ లైన్) శాఖ మార్గము లో ఉంది. ఇది దక్షిణ మధ్య రైల్వే జోన్  యొక్క విజయవాడ రైల్వే డివిజను యొక్క పరిపాలక అధికార పరిధిలో ఉంది. ఇక్కడ ప్రతిరోజు 8 రైళ్ళు ఆగుతాయి.
చరిత్ర
1893, 1896 మధ్య, ఈస్ట్ కోస్ట్ స్టేట్ రైల్వే యొక్క 1,288 కిమీ (800 మైళ్ళు), విజయవాడ, కటక్‌ల మధ్య ట్రాఫిక్ కొరకు ప్రారంభించబడింది. ఈస్ట్ కోస్ట్ స్టేట్ రైల్వే యొక్క దక్షిణ భాగం (వాల్తేర్ నుండి విజయవాడ వరకు) 1901 లో మద్రాస్ రైల్వే ఆధీనంలోకి తీసుకుంది.
విద్యుదీకరణ
1995-96లో ముస్టాబాద్-గన్నవరం-నూజీవీడు-భీమడోలు రైలుమార్గం విభాగం విద్యుద్దీకరించబడింది.
బయటి లింకులు
వర్గం:కృష్ణా జిల్లా రైల్వేస్టేషన్లు వర్గం:విజయవాడ రైల్వే డివిజను స్టేషన్లు వర్గం:1893 స్థాపితాలు వర్గం:దక్షిణ మధ్య రైల్వే స్టేషన్లు
యదునందన్ శర్మ
యదునందన్ శర్మ (1896-1975) బీహార్కు చెందిన రైతు నాయకుడు, స్వాతంత్ర్య సమరయోధుడు. రేయోరాలో జమీందార్లు, బ్రిటిషర్‌లకు వ్యతిరేకంగా టిల్లర్ల హక్కుల కోసం ఒక ఉద్యమాన్ని ప్రారంభించాడు.
విద్య, ఉద్యోగం
1919లో టెకారీ హైస్కూల్ నుండి మెట్రిక్యులేట్ పూర్తిచేసి, ఒక గ్రామ పాఠశాలలో ఒక సంవత్సరంపాటు ఉపాధ్యాయుడిగా పనిచేశాడు. కొంతకాలం జమీందారీలో మేనేజర్‌గా కూడా పనిచేసి, వ్యవస్థ గురించి తెలుసుకున్నాడు. దానితో సంతృప్తి చెందక మళ్లళీ బెనారస్ వెళ్లి బెనారస్ హిందూ విశ్వవిద్యాలయంలో చేరి 1929లో పట్టభద్రుడయ్యాడు.
ఉద్యమం
బిఏ డిగ్రీ పూర్తిచేసిన తరువాత, చదువును వదిలిపెట్టి, శాసనోల్లంఘన ఉద్యమంలో చేరాడు. దాంతో పోలీసులు 1930లో అరెస్టు చేసి 16 నెలలపాటు జైలు శిక్ష విధించారు. జైలు నుండి విడుదలైన తరువాత 1933లో కిసాన్ ఉద్యమంలో చేరాడు. 1930లలో సందకో, రేయోరా సత్యాగ్రహాన్ని ప్రారంభించాడు. ఆర్వాల్ జిల్లాలో రైతుల తిరుగులేని నాయకుడిగా ఎదిగాడు. లెజెండరీ స్వాతంత్ర్య సమరయోధుడు, రైతు నాయకుడు సహజానంద్ సరస్వతికి రెండవ అధిపతి అయ్యాడు. జీవితంలో ఎక్కువ భాగం బ్రిటిష్ పాలన, జమీందారీకి వ్యతిరేకంగా తిరుగుబాటు చేస్తూనే నెయామత్పూర్ గ్రామంలోని ఒక ఆశ్రమంలో గడిపాడు. ఇతన్ని కలవడానికి 1936, డిసెంబరులో శీతాకాలపు రాత్రి జవహార్ లాల్ నెహ్రూ ఆశ్రమం సందర్శించి, అక్కడి భారీ సమావేశంలో ప్రసంగించాడు.
మరణం
శర్మ 1975లో మరణించాడు. స్వాతంత్య్రం వచ్చిన తర్వాత గయ జిల్లాలోని మఖ్దుంపూర్ నియోజకవర్గం నుంచి ఎమ్మెల్యేగా పోటీ చేసి ఓడిపోయాడు.
మూలాలు
వర్గం:1896 జననాలు వర్గం:1975 మరణాలు వర్గం:బీహార్ వ్యక్తులు వర్గం:బీహార్ రచయితలు వర్గం:బీహార్ స్వాతంత్ర్య సమర యోధులు
బెల్లంకొండ చంద్రమౌళి శాస్త్రి
తెలంగాణాలో వెలసిన సాహిత్యవేత్తలలో ప్రఖ్యాతుడు శ్రీ. బెల్లంకొండ చంద్రమౌళిశాస్త్రి. వీరు 1918 మాఘ పౌర్ణమినాడు ఖమ్మం జిల్లా, వేంసూరులో జన్మించారు.ఈయన రచనలలోనే కాక రాజకీయాలలో కూడా పాల్హొని ఖ్యాతి గాంచారు. ఆంధ్రప్రదేశ్ ప్రభుత్వం నుండి రాష్ట్ర సాహిత్య పురస్కారాన్ని పొందారు.
శ్రీ శాస్త్రిగారు తెలంగాణా స్వాతంత్రఉద్యమము లోనూ, రాష్ట్ర కాంగ్రెస్ లోను గ్రంధాలయ ఉద్యమములోను, ఆంధ్రమహాసభలలోను పాల్గొని ప్రధాన భూమిక వహించారు.
రాజకీయ జీవితంతోపాటు సాహిత్యం వ్యాసంగమును చేపట్టిన దిట్ట శ్రీ. బెల్లంకొండ. 1930 నుండీ భారతిలో రచనలు సాగించినారు.
రచనల జాబితా
వీరువ్రాసిన ఋతుపవన కావ్యానికి 1973వసం. ఆంధ్రప్రదేశ్ సాహిత్య అకాడమి బహుమతి లభించింది.
నమోవాకం, కృష్ణవేణి, తరంగిణి-వారి ఇతర రచనలు.
ప్రతీకారం, పంచకల్యాణి-వీరిచే రచితమైన నాటక రాజములు.
కధాకళి, సశేషం-వీరి కధానికా సంకలనాలు.
శృంగారం-పోతన: వీరి విమర్సన వ్యాసములు.
19 వ శతాబ్ది ఆంధ్రవాజ్మయ చరిత్రను చిత్రించే గ్రంధరాజం నవోదయం:
ఇవేకాక చిరుగంటలు (బాలగేయాలు), ఉర్దూ కధానికలు, దశకుమారచరిత్ర మొదలైనవి పేర్కొనదగినవి.ఇంకా అనేక పత్రికలలో వ్రాసి ఖ్యాతి గడించిన సాహితీ బంధువు శ్రీ బెల్లంకొండ చంద్రమఊళి శాస్త్రిగారు.
ఈయన 19-12-1973 నాడు జీవత సాయుజ్యం చెందినారు. ఈయన తెలుగు సాహితీ లోకంలో చిరంజీవి.
మూలాలు
వర్గం:తెలుగు కవులు వర్గం:తెలుగు రచయితలు వర్గం:1918 జననాలు వర్గం:1973 మరణాలు వర్గం:తెలంగాణ సాయుధ పోరాట యోధులు వర్గం:ఖమ్మం జిల్లా గ్రంథాలయోద్యమ నేతలు వర్గం:ఖమ్మం జిల్లా రచయితలు
శృతి సేథ్
శృతి సేథ్ మహారాష్ట్ర కు చెందిన టివి, సినిమా నటి, వీడియో జాకీ. టెలివిజన్ షో హోస్ట్‌గా తన కెరీర్‌ను ప్రారంభించి అనేక టెలివిజన్ కార్యక్రమాలతో, హిందీ సినిమారంగంలో హాస్యనటిగా గుర్తింపు పొందింది.
కళారంగం
మోడలింగ్ రంగంలోకి అడుగుపెట్టి, ఛానల్ 5 కోసం టెలివిజన్ కార్యక్రమాలను హోస్ట్ చేసింది. స్టార్ ప్లస్ లో వచ్చిన శరరత్ (2003–06) అనే హాస్య ధారావాహికలో జియా మల్హోత్రా అనే పాత్రలో నటించి గుర్తింపు పొందింది. 2003లో వైసా భీ హోతా హై పార్ట్ II అనే సినిమాతో సినిమారంగంలోకి అడుగుపెట్టింది. 2006లో ఫనా, 2008లో స్లమ్‌డాగ్ మిలియనీర్ సినిమాలో సహాయ పాత్రలలో నటించి ప్రశంసలు అందుకుంది. డిస్నీ ఛానెల్ లో వచ్చిన ది సూట్ లైఫ్ ఆఫ్ కరణ్ & కబీర్‌లో నటించింది. కామెడీ సర్కస్ సిరీస్ వంటి టెలివిజన్ కార్యక్రమాలను హోస్ట్ చేసింది.
వ్యక్తిగత జీవితం
సినీ దర్శకుడు డానిష్ అస్లామ్‌తో శృతి వివాహం జరిగింది. వారికి అలీనా అనే కుమార్తె ఉంది.
అభినయం (పుస్తకం)
రచనానేపథ్యం
1950లకాలంలో మహానటుల అభినయాన్ని ప్రతిసారి చూసుకోని తమ నటనలో పరిణితి పెంచుకోవడానికి నట విద్యార్థులకు ఇప్పుడున్న మాధ్యమాలు అందుబాటులో ఉండేవి కావు. నటనలో ఎంతో అనుభవం సంపాదించిన మహానటులు మాత్రమే నటన-దాని స్వరూపం గురించి చెప్పగలరు. దురదృష్టవశాత్తు మహానటుల్లో ఎక్కవమంది తమ నట అనుభవాలను గ్రంథస్థం చేయలేదు. గ్రంథస్థం చేసిన మహానటుల రచనల్లో స్టానిస్లవిస్కీ ముందు వరుసలో ఉన్నాడు.
నటులు ఒక్కో రసావస్థలో ఒక్కోక్క నిర్ధిష్ట విధానాన్ని అవలంభిస్తుంటారు. సామాన్య (కొత్త) నటులకు సహజంగా నటించడం కష్టంగా ఉంటుంది. స్టానిస్లవిస్కీ తన నటజీవిత ప్రారంభదశలో కృత్రిమంగా నటించేవాడు. అది గ్రహించి ఉత్తమ నటనపై పరిశోధన చేసి ఒక వినూత్నమైన అభినయ దృక్పథాన్ని రూపొందించాడు. ఆయా సిద్ధాంతాలను, వాటి ఆచరణ క్రమాలను క్రోడికరీంచి 'ఎన్ యాక్టర్ ప్రిపేర్స్' అనే పుస్తకం రాశాడు. ఈ సిద్ధాంతాలలో కొన్ని భరతముని రాసిన నాట్య శాస్త్రంలోని సిద్ధాంతాలను పోలివున్నాయి.
అనువాదంలో తెలుగు నాటకరంగానికి అవసరమైన, తెలిసిన నాటకాలలోని ఉదహరణలు వాడబడ్డాయి. కొన్నికొన్ని సందర్భాలలో నాట్య శాస్త్రంలోని అంశాలను ఉదహరించడం జరిగింది.
విషయ సూచిక
ఈ పుస్తకంలో 16 అథ్యాయాలు ఉన్నాయి. అభినయంకు సంబంధించిన అనేక అంశాల గురించి ఆయా అథ్యాయాల్లో రచయిత విపులంగా రాశాడు.
ఇతర లంకెలు
వర్గం:1956 పుస్తకాలు వర్గం:తెలుగు పుస్తకాలు వర్గం:తెలుగు నాటకరంగ పుస్తకాలు
సమాధి స్థితి
సమాధి స్థితి అంటే ఒక అత్యున్నత ఆధ్యాత్మిక అనుభూతి. హిందూ, బౌద్ధ, జైన, సిక్కు మతాల్లో, కొన్ని యోగా సాంప్రదాయాల్లో దీనిని ధ్యానంలో ఒక అత్యున్నత స్థితిగా భావిస్తారు. ఈ స్థితిలో సాధకుడు అదో రకమైన పారవశ్యంలోనికి అచేతనావస్థ లోనికి వెళ్ళిపోతాడు. ఆ స్థితిలో మనస్సు స్థిరంగా నిలిచిపోతుంది. అది ఒకే విషయం మీద కేంద్రీకరించబడి ఉంటుంది. భారతీయ సాంప్రదాయంలో ఎవరైనా ఆధ్యాత్మిక ఉన్నతిని సాధించిన వారు పరమపదిస్తే వారిని సమాధి చెందారు అనడం పరిపాటి. అలాగే మనిషి భౌతిక కాయాన్ని ఖననం లేదా దహనం చేసిన చోట నిర్మించిన స్మారక చిహ్నాన్ని సమాధి అని వ్యవహరిస్తుంటారు.
పతంజలి యోగ సూత్రాలు
కారల్ వర్నర్ అనే ఆధ్యాత్మికవేత్త ప్రకారం. "పతంజలి యోగా అనేది బౌద్ధం లేకుండా ఊహించడం అసాధ్యం. పదజాలం కూడా బౌద్ధ గ్రంథాలైన సర్వస్థితివాదం, అభిధర్మం, సౌత్రాంతిక లని పోలిఉంటుంది."
రాబర్ట్ థర్మన్ ప్రకారం బౌద్ధుల సన్యాస ధర్మాలు బాగా ప్రాచుర్యం పొందడం గమనించిన పతంజలి హిందూ సాంప్రదాయాన్ని అనుసరించి తిరగరాసి ఉండవచ్చు. కానీ యోగసూత్రాల్లోని నాలుగో విభాగమైన కైవల్యపదం మాత్రం వాసుబంధుడు ప్రతిపాదించిన విజ్ఞానవాద సంప్రదాయాన్ని విమర్శిస్తూ కొన్ని శ్లోకాలు ఉన్నాయి.
రకాలు
సవికల్ప సమాధి స్థితి అంటే భేదంతో కూడుకున్న సమాధి స్థితి. ఈ స్థితిలో భక్తుడి చైతన్యం విశ్వాత్మలో విలీనం అవుతుంది. అతని ప్రాణశక్తిని శరీరం నుంచి లాగేసినట్లు అవుతుంది. అప్పుడా శరీరం కదలిక లేకుండా నిశ్చలంగా ఉంటుంది. ఈ స్థితిలో తాను చైతన్యం స్తంభించిన శారీరక స్థితిలో ఉన్నట్టు యోగి పూర్తిగా స్పృహలో ఉంటాడు. ఉన్నత స్థితులకు (నిర్వికల్ప సమాధి)కి పురోగమిస్తున్న కొద్దీ యోగి శారీరక నిశ్చలత లేకుండానే మామూలు జాగ్రదవస్థలోనూ లౌకిక వ్యవహారాల మధ్యలో ఉన్నా దైవానుసంధానం కావించగలడు.
ఆధార గ్రంథాలు
వర్గం:ఆధ్యాత్మికం
పీయా రాయ్ చౌదరి
పీయా రాయ్ చౌదరి, బెంగాలీ సినిమా నటి. గురిందర్ చద్దా తీసిన బ్రైడ్ అండ్ ప్రిజుడీస్‌ లో లఖీ పాత్రలో నటించింది.
వ్యక్తిగత జీవితం
జెస్సికా లాల్ హత్య కేసు విచారణలో వివాదాస్పద సాక్షిగా ఉన్న మోడల్ షాయన్ మున్షీని పీయా రాయ్ 2006లో వివాహం చేసుకున్నది. కానీ 2010లో వారిద్దరు విడిపోయారు.
గునుంగ్ గ్యాంగ్‌సిర్
గునుంగ్ గ్యాంగ్‌సిర్ (ఇండోనేషియా: Candi Gunung Gangsir) అనేది ఇండోనేషియాలో గల పదకొండవ శతాబ్దానికి చెందిన పురాతన హిందూ దేవాలయం. ఈ ఆలయం ఇండోనేషియాలోని బంగీల్ పట్టణానికి పశ్చిమాన ఐదు కిలోమీటర్ల దూరంలో ఉంది. ఈ ఎరుపు ఇటుక నిర్మాణం తూర్పు జావా ఇండోనేషియాలోని పసురువాన్ రీజెన్సీలో గల బెజి ఉపజిల్లాలోని గునుంగ్ గాంగ్‌సిర్ గ్రామంలో ఉంది. తూర్పు జావానీస్ దేవాలయాలలో గునుంగ్ గ్యాంగ్‌సిర్ చాలా ప్రత్యేకమైనది, ఎందుకంటే తూర్పు జావానీస్, సెంట్రల్ జావానీస్ ఆలయ శైలులను మిళితం చేసే ఏకైక ఆలయం ఇది. వివిధ రకాల అలంకరణలను ప్రదర్శించడానికి క్లే కాస్టింగ్ టెక్నిక్‌లను ఉపయోగించిన తూర్పు జావాలోని ఏకైక ఆలయం ఇది.
మజాపహిత్ కాలంలోని పారి, జబుంగ్ దేవాలయాల కంటే ఈ ఆలయం చాలా పురాతనమైనదని నిపుణులు తేల్చి చెప్పారు. ఈ విధంగా ఆలయాన్ని సుమారుగా 11వ శతాబ్దం CE నాటిదిగా, ఇది సుమారుగా కహురిపాన్ కింగ్డమ్ రాజు ఎయిర్‌లాంగా పాలనలోనిదని కొన్ని అధ్యయనాల్లో తేలింది. డచ్ పురావస్తు శాస్త్రవేత్తలు మారిజ్కే, క్లోక్కే, గునుంగ్ గాంగ్‌సిర్ ఆలయాన్ని తూర్పు జావానీస్ రాజ్య కాలం ముగింపు సమయంలో పురాతన ఆలయంలోని వస్తువులను ఉపయోగించి పునరుద్ధరించబడిందని అధ్యయనం చేసి నిర్ధారించారు.
వ్యుత్పత్తి శాస్త్రం
ఈ ఆలయం అసలు పేరు, ఈ ఆలయంలో ఏ దేవత పూజించబడుతోంది, నిర్మాణాన్ని ప్రారంభించిన రాజు లేదా ప్రాంతీయ పాలకుడు ఎవరు, ఇది ఎప్పుడు నిర్మించారు అనే మొదలైన విషయాలు ఇప్పటికీ ఎవరికీ తెలియదు, ఎందుకంటే ఆలయానికి సమీపంలో ఎటువంటి రికార్డులు లేదా శాసనాలు కనుగొనబడలేదు. పూర్వం, ఈ ఆలయాన్ని స్థానికులు కెబొంకండి ఆలయం అని పిలిచేవారు.